**NYILATKOZAT**

Én Göndör Gábor, a „Jászfényszaru Boldog közötti kerékpárút építése” tárgyú közbeszerzési eljárás lebonyolításával és a közbeszerzési eljárás minőségbiztosítási ellenőrzésre adatszolgáltatással megbízott Köz-Pálya Kft. (2367 Újhartyán, Monori u. 30.) ügyvezetője, az alábbiakat nyilatkozom a következő iktatószámú: IKT-2018-611-I1-00001699 eljárás, tényállás tisztázása/hiánypótlás tárgyú levelükre, valamint mellékelten küldjük önkéntes hiánypótlás keretében az aláírt kivitelezésre irányuló szerződést, annak feltöltésének igazolását és a hirdetmény feladásának igazolását.

**szabályossági észrevételek**

2015-ben a Kbt. 69. § (2) bekezdése nevesítette, hogy ha az„ellenszolgáltatás több, mint húsz százalékkal eltér a közbeszerzés - az ellenszolgáltatás önállóan értékelésre kerülő valamely eleme esetén az adott elemre eső - 18. § (2) bekezdésének alkalmazása nélkül számított becsült értékétől.” ajánlatkérő köteles árindoklást kérni. A százalékban megszabott érték, mikor ajánlatkérő köteles árindoklást kérni, a közbeszerzési eljárás indulásakor hatályos közbeszerzési törvényből kikerült. Ajánlatkérő döntése, hogy mit tart irreális, aránytalan vállalásnak. A győztesként kihirdetett ajánlat, 16%-al alacsonyabb, mint a második legkedvezőbb ajánlat, árra vonatkozó megajánlása.

A fentiektől függetlenül és a Kbt. 2 § (4) bekezdésére tekintettel, ajánlatkérő 2017.12.18-án átküldte az Önkormányzat a saját műszaki szakértőjének a Swietelsky Kft. ajánlatát, hogy az a kivitelezési tapasztalatát figyelembe véve, aránytalanul alacsony vállalást tartalmaz-e? (erről mellékeljük a megküldő e-mail-t) A műszaki szakértő véleménye szerint a vállalási ár reális.

Újhartyán, 2018. február 19.

Göndör Gábor

ügyvezető

felelős akkreditált közbeszerzési szaktanácsadó